**MINISTERUL SĂNĂTĂȚII**

**Ordin nr................../..........................2023**

*privind modificarea Normelor metodologice privind recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier aprobate prin ordinul ministrului sănătății nr. 1512/2013.*

Văzând referatul de aprobare nr...................... al Direcției Generale de Asistență Medicală, din cadrul Ministerului Sănătății;

**având în vedere** prevederile art.125, lit.c) din Ordonanța de Urgență a Guvernului nr.195/2002 privind circulația pe drumurile publice, republicată, cu modificările și completările uleterioare și prevederile art. 16  alin(1) lit. b) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul art.7 alin (4) din Hotărârea Guvernului nr.144/2010 privind organizarea și funcționarea Ministerului Sănătății, cu modificările și completările ulterioare,

**ministrul sănătății emite următorul**

**ORDIN:**

**Art.I** Normele metodologice privind recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier aprobate prin Ordinul ministrului sănătății nr. 1512/2013, publicat în Monitorul Oficial al României, Partea I, nr.812 din 20.12.2013, cu modificările și completările ulterioare, se modifică după cum urmează:

1. La **articolul 16, alineatul (1)** se modifică și va avea următorul cuprins:

,,Art.16 (1) Examenul medical în vederea interpretării stării clinice induse de consumul recent de băuturi alcoolice sau de substanțe psihoactive a persoanei se efectuează în toate cazurile în care se recoltează mostre biologice.”

1. **Anexa nr.1** se modifică și se înlocuiește cu Anexa nr.1 la prezentul ordin.
2. **Anexa nr.6** se modifică și se înlocuiește cu Anexa nr.2 la prezentul ordin

**Art.II** Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**Prof.univ.dr. Alexandru RAFILA**

**TITLUL PROIECTULUI:** *Ordin**privind modificarea Normelor metodologice privind recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier aprobate prin Ordinul ministerului sănătății nr. 1512/2013.*

|  |  |  |  |
| --- | --- | --- | --- |
| Structura | Data Solicitării Avizului | Data Obținerii Avizului | Semnătura |
| STRUCTURA INIȚIATOARE |
| **Direcția Generală Asistență Medicală** Director General,Dr. Costin ILIUȚĂ |  |  |  |
| STRUCTURI AVIZATOARE |
| **Direcția Generală Juridică**Director, Sebastian Ionuț IavorServiciul avizare acte normativeȘef serviciu,Dana Constanța Eftimie  |  |  |  |
| **Secretar General,****Alexandru-Mihai BORCAN** |  |  |  |